
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 3T/3/2026 3826010072 21. 04. 2026 JUDr. Noema Turanovičová ECLI:SK:OSPD:2026:3826010072.2
ROZSUDOK V MENE SLOVENSKEJ REPUBLIKY Okresný súd Prievidza samosudkyňou JUDr. Noemou Turanovičovou na hlavnom pojednávaní dňa 21. apríla 2026 v trestnej veci obžalovaného A. A. takto rozhodol: Obžalovaný A. A., nar. XX.X.XXXX v Bánovciach nad Bebravou, trvale bytom B., C. XXX/X, D. B., je vinný, že dňa 07.11.2025 v čase okolo 12:16 hod. v obci C. E., okres Prievidza, viedol po ceste 11/512 osobné motorové vozidlo zn. Peugeot Rifter, TEČ: F., kde pri odbočovaní vľavo, v smere jazdy od mesta Partizánske, nedal prednosť protiidúcemu cyklistovi - poškodenému A. B., idúcemu po hlavnej ceste na bicykli zn. Spezialized, čím porušil § 19 ods. 4 zákona č. 8/2009 Z.z. o cestnej premávke a o zmene a doplnení niektorých zákonov, v dôsledku čoho došlo k ich vzájomnej zrážke, následkom čoho poškodený A. B. padol na vozovku a utrpel zranenia, a to odlúpenie kosti z jabĺčka kolena pravej dolnej končatiny, pomliaždenie ľavého kolena a pravého lakťa, čím u poškodeného došlo k sťaženiu obvyklého spôsobu života v trvaní 4 týždne, ktoré spočívalo v nutnosti nosenia kolennej ortézy na pravej dolnej končatine, používaní nemeckých bariel pri chôdzi a nutnej pomoci druhej osoby pri hygienických a sebaobslužných činnostiach, teda inému z nedbanlivosti ublížil na zdraví tým, že porušil dôležitú povinnosť uloženú mu podľa zákona, čím
spáchal
prečin ublíženia na zdraví podľa § 158 Trestného zákona,
a za to sa odsudzuje: Podľa § 158 Trestného zákona s použitím § 36 písm. l), n) Trestného zákona, § 38 ods. 2 Trestného zákona, k trestu odňatia slobody v trvaní 5 (päť) mesiacov, výkon ktorého sa mu podľa § 49 ods. 1 písm.
a) Trestného zákona a § 50 ods. 1 Trestného zákona podmienečne odkladá na skúšobnú dobu v trvaní 26 (dvadsaťšesť) mesiacov. odôvodnenie: Podľa § 172 ods. 2 Trestného poriadku tento rozsudok odôvodnenie neobsahuje, pretože na hlavnom pojednávaní sa oprávnené procesné strany vzdali práva na podanie odvolania, resp. tento prejav vôle urobili v lehote troch pracovných dní od vyhlásenia rozsudku. Poučenie: Proti tomuto rozsudku je možné podať odvolanie v lehote 15 (pätnásť) dní odo dňa vyhlásenia rozsudku, prostredníctvom tunajšieho súdu ku Krajskému súdu v Trenčíne.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826010072.2 (dáta aktuálne k 9. 11. 2026). Záväzné je znenie zverejnené súdom.




